钦定古今图书集成/方舆汇编/职方典/第1491卷 > 《弥勒州志》
## 钦定古今图书集成/方舆汇编/职方典/第1491卷 > 《弥勒州志》

陀峨山　，在州东十五里。自师宗来延一百八十里，上有寺。

鳌头山　在州南五十里，圆如鳌头。

翠屏山　在州西四十里。丹崖峭壁，俨如画屏。锦屏山　在州北二十里。寺出林中，泉流山半。省城大道，弥郡壮观。

玉枕山　在州西五里，旧名“拖白山。”

盘龙山　在州东五里。林木阴翳，河水横带，中有寺。

咸和山　在州西五里，旧名“恩褒山。” 上有咸和观、玉皇阁、净乐庵。

棋盘山　在州东十里，旧名“磨盘山。”

狮子山　在州西二十里。

北嵚山　，在州北二十里，温泉出其中。

展诰山　在州北五里。义学向之。

火焰山　在涅沼巡检司，四时遥见火焰不息。“洞天山　” ，在十八寨东五里，上有石龙石洞。“天台山　” ，在十八寨西五里。

花山　在十八寨西三里。产山茶、杜鹃诸花。“螺峰　” 在十八寨南四十里，一峰耸翠，似青螺形。

丹霞山　：在竹园村西，旧名“梨山。”

“翠微山　” 有“翠微阁” ，建其下。

额多坡　在州北五里。楚、粤通衢。

白沙坡　在州南四十里。关隘险阻，交、广通衢。石牛坡　在州南八十里，开、化通衢。

红石岩　在州西四十里。上有龙迹，可卜阴晴。下有平湖，峨峰倒影。

白石岩　在十八寨西五里，上有楼阁。

玉龙洞　在城南三十里，又名“富春洞。”

凌云洞　在州南四十里箐口。

白渎洞　在州南六十里龙潭哨后。奇石垂帘，清泉下涌。

观音洞　在州东十里。石窟玲珑，寒暑不觉。杨太史读书其中。

巴盘江　在州东南一百二十里。两山对峙，江流其中。

山金河　在州北二十里。由蛇花口至弥东，汇白马河。

白马河　“一由圭山，一由禹门寺” ，两水合流，会白马河。

阿当河　去州十里，有龙潭，至弥西汇白马河。文昌池　，在朋普魁阁前。

清水潭　：在州南二十里。

绿水潭　在西山下

鸭洁潭　：在州东十五里。

莲花潭　在竹园村

灵龟潭　　　。海菜潭　　　。野鸭潭。

蒲草潭　　　。犀牛潭　　　。白沙沟。

双沟　以上俱在十八寨。

步阙温泉　在州北三十里步阙寨。其清如镜，香味适口，浴之能祛病。

梅花温泉　在州西八里，有亭覆其上。

“翠微温泉　” 在《朋普》翠微阁，其清亦如步阙泉。春夏稍凉，浴宜秋冬。